text: Lars er bekymret over udsigt til høje master
  09 april 2018 kl. 19.42
  Planerne om at opføre højspændingsmaster får både borgere og politikere til at ryste på hovedet.
  
  Lars Brinch Thygesen er en af de borgere fra Endrup ved Esbjerg, der er bekymret over Energinet.dk's planer om at stille en række 35 meter høje højspændingsmaster op fra Endrup til Tyskland. Læs mere om sagen her.
  - Det gør ondt i hjertet, det gør det både for den her natur, for den her ejendom, men også for alle de mennesker, der bliver ramt, siger Lars Brinch Thygesen til TV SYD.
  Nogle steder i det politiske landskab er planerne heller ikke populære.
  - Det vil ødelægge vores sårbare natur. Vi har rigtig følsom natur her i sydvestjylland. At plastre den til med industri-konstruktioner, der er på størrelse med Rundetårn, det vil gøre vores område mindre attraktivt, siger Anders Kronborg, folketingskandidat for Socialdemokratiet, til TV SYD.
  Modstanderne mener, at højspændingsledninger bør blive gravet ned i stedet for at hænge i master.
  Herunder kan du se hele TV SYD indslag om sagen, hvor Klima-, Forsynings- og Energiminister, Lars Christian Lilleholt (V), kommer med en kommentar til sagen:
  
  